Oh, što te volim, joj
Oh, što te volim joj je prvi studijski album sarajevske hard rock grupe Vatreni poljubac. Objavljen je 1978. godine u izdanju diskografske kuće Sarajevo Disk. Sve pjesme napisao je, aranžirao i komponirao vođa ovog muzičkog sastava Milić Vukašinović. Album je snimljen i miksan oktobra 1978. godine u "Matrix Studio" u Londonu. Na albumu se nalazi niz pjesama nadahnutih pionirskim zvukom koji je u to vrijeme dolazio iz Engleske, oličen muzikom hard rock grupa poput Led Zeppelin, Deep Purple i Black Sabbath.